Kata Charis Lakeside Lodge | LekkeSlaap
Kata Charis Lakeside Lodge: Hooffoto's
Kata Charis Lakeside Lodge: Luxurious Chalet 1
Kata Charis Lakeside Lodge: Luxurious Chalet 2
Adres: Emmettstraat, Kiepersol, Hazyview, 1241, Mpumalanga
Hierdie is beslis 'n natuur-liefhebbers paradys: dit spog met asemrowende uitsigte oor die pragtige Sabie Rivier Vallei. Geleë aan die rant van die ongekunstelde berge van die Hazyview-Kiepersol Bewaringsarea, kyk Kata Charis uit op 'n pragtige 3ha dam - 'n verborge juweel.
Die omliggende area is vreedsaam met volop plant- en dierlewe - ryk aan voëllewe, inheemse- en uitheemse boomspesies, asook wilde-blommeprag. Dalk is jy gelukkig genoeg om 'n gapende seekoei, 'n swewende visvanger of 'n rare poeierkwas-lelie in blom te sien, of selfs 'n Visarend te hoor roep.
Bring jou visstok en jy vang dalk daai grote!
Ons vertrou dat jy en jou familie of vriende 'n onvergeetlike tydjie by ons sal hê en by Kata Charis is alle kinders welkom!
Daar is twee luukse en eksklusiewe selfsorg chalets, elk met lugreëling, ten volle toegerus en gediens, wat gemaklik tot 6 mense kan slaap.
Elke chalet beskik oor twee ruim en-suite kamers. Die hoofslaapkamer het 'n koningin-grote bed met 'n aparte badkamer en stort. Die tweede kamer het twee enkelbeddens met 'n pragtige groot stort. Alle kamers het voldoende kas-ruimte. Daar is ook twee enkel slaapbanke in die woonkamer.
Vars, 200-draad-telling nou-geweefde perkallinne en hipo-allergene kussings word voorsien, asook dons-sagte wit handdoeke. Elke chalet se binne-ontwerp is uniek met pragtige oorspronklike kunswerke. Elke kombuis is toegerus met 'n yskas/vrieskas, mikrogolfoond, stoof, broodrooster en ketel. Eetgerei en breekware vir 6 mense word voorsien.
Ontspan op die groot stoep met houtdek en braai-geriewe, terwyl jy uitkyk oor die kalm waters van die pragtige meer en die volop voëllewe in die boomryke tuin geniet.
Onthou asseblief vuurhout of houtskool asook vuur-aanstekers. Veilige, skadu-parkering vir twee voertuie is beskikbaar. Tuis-onderrig vriendelik.
Indien jy nie ontspan by die vreedsame Kata Charis nie, bied Hazyview en die omloggende area baie genotvolle aktiwiteite. Die asemrowende uitsigte van die Panorama Roete, oop-voertuig wildritte in die Kruger Nasionale Park, opwindende avonture op die Sabie Rivier in 'n vlot of binneband, abseil of blaardak-gly in 'n inheemse woud. Dit is slegs 'n paar van die vele aktiwiteite wat die Laeveld bied.
4.6 uit 5van 39 resensies vir Kata Charis Lakeside Lodge
Emmettstraat, Kiepersol, Hazyview, 1241, Mpumalanga
Gaste dink Kata Charis Lakeside Lodge het 'n baie goeie ligging
https://travelground.imgix.net/AAEAAQAAAAAAAAAAAAAAJDEwYTg2MzJlLWMzZWYtNGZlYS04MDliLWFiNDc5YjJlZWUxYQ?w=1440&h=960&fit=crop&auto=format Vanaf R1 200 per nag (vir 2 persone) 39 5 1 5 Emmett Road Kiepersol 1241 Mpumalanga 086 999 0018 14:00-21:00 10:00 -25.044081508244 31.037406921387